KIRJALLINEN KYSYMYS E-0486/03 esittäjä(t): Giuseppe Brienza (PPE-DE) komissiolle. Basilicatan alueen tapa hallinnoida Euroopan unionin varoja.



Virallinen lehti nro 242 E , 09/10/2003 s. 0110 - 0110



KIRJALLINEN KYSYMYS E-0486/03 esittäjä(t): Giuseppe Brienza (PPE-DE) komissiolle (20. helmikuuta 2003) Aihe: Basilicatan alueen tapa hallinnoida Euroopan unionin varoja Tietääkö komissio, miksi vuosia 19941999 koskevan alueellisen toimenpideohjelman yhteydessä tavoitteeseen yksi kuuluvan Basilicatan alueen maakuntahallitus 1. on käyttänyt koko 41 miljardin Italian liiran suuruisen määrärahat, jotka oli varattu kuudeksi vuodeksi (19941999), syyskuuhun 1997 mennessä haettuihin korvauksiin; 2. on käyttänyt lisäksi 13 869 370 279 Italian liiraa, jotka on myönnetty 5. kesäkuuta 2001 annetulla työministerin asetuksella pimeän työn muuttamiseen lailliseksi työksi vuosina 20002003, lokakuusta 1997 joulukuun loppuun 1997 toteutettuihin työllistämistoimiin; 3. on jättänyt maksamatta jo myönnettyjä työttömyyskorvauksia vuosilta 19981999 sekä tukia yrittäjille 113 298 590 000 Italian liiran edestä; 4. näyttää aikovan käyttää varoja, jotka komissio myöntää sille vuosia 20002006 koskevan alueellisen toimenpideohjelman rahoittamiseen, pystyäkseen maksamaan vuosien 19981999 osalta kyseiset summat, jotka on myönnetty ilman rahoituksellista katetta? Aikooko komissio selvittää, miten Basilicatan alue on hallinnoinut ja käyttänyt Euroopan unionin myöntämää rahoitusta, miten ja millä varoilla alue aikoo suoriutua sen vastuulla olevista maksuista, joita se jakaa auliisti ilman, että sillä olisi tarvittavia varoja käytössään, sen välttämiseksi, ettei alue joudu vuosia 19971999 koskevista sitoumuksistaan selvitäkseen käyttämään Euroopan unionin aivan muuhun tarkoitukseen myöntämiä varoja? Mitä komissio aikoo tehdä ja milloin varmistaakseen, että edellä esitetyt seikat pitävät paikkansa ja estääkseen, ettei puolueellinen ja laiton varojen hallinnointi, johon Basilicatan alue on viime vuosina syyllistynyt, jatku ja haittaa niiden odotusten täyttymistä, jotka koskevat vuosiksi 20002006 virallisesti myönnettyä tukea? Michel Barnier'n komission puolesta antamayhteinen vastauskirjallisiin kysymyksiin E-0227/03 ja E-0486/03 (14. maaliskuuta 2003) Jäsenvaltiot hallinnoivat hajautetusti rakennerahastojen ohjelmia sen jälkeen kun komissio on hyväksynyt niiden strategiset painopistealueet. Rakennerahastoista osarahoitettujen hankkeiden rahoitusjärjestelmään sovelletaan kansallisen budjettilainsäädännön sääntöjä. Tarkasteltaessa ohjelmakauden 20002006 hankkeiden rahoitusta voidaan todeta, että rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) 30 artiklan mukaan menojen tukikelpoisuus alkaa sinä päivänä, jolloin komissio on vastaanottanut tukipyynnön. Tämä pätee myös hankkeisiin, joista on tehty maksusitoumus ennen kyseistä päivää. Basilicataa koskevan toimenpideohjelman menojen tukikelpoisuus alkoi 5. lokakuuta 1999. Näin ollen se, että toimet Basilicatan alueella aloitettiin jo 1998 ja että maksuja voitiin suorittaa vasta 5. lokakuuta 1999 jälkeen, ei ole ristiriidassa rakennerahastojen täytäntöönpanoa koskevien yhteisön määräysten kanssa. Komissio seuraa ja valvoo määräysten mukaisesti edelleen rakennerahastojen käyttöä erityisesti osuuksien kohdentamisen ja menojen tukikelpoisuuden alkamis- ja päättymispäivämäärän noudattamisen osalta. (1) EYVL L 161, 26.6.1999.